**Dyddiad cyhoeddi:** 12 Ebrill 2023

**Cais Rhyddid Gwybodaeth** 47/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

Rhowch fanylion nifer y tocynnau bws rhatach i bobl anabl ar yr adeg y cymerodd TrC yr awenau wrth redeg y cynllun gan gynghorau.

Rhowch hefyd nifer y tocynnau ar gyfer pob blwyddyn sydd wedi mynd heibio ers hynny.

**YMATEB**

Gweler y tabl isod sy’n rhoi gwybodaeth i ateb eich cais.

|  |  |  |  |  |  |
| --- | --- | --- | --- | --- | --- |
| Math o gerdyn | Chwe-23 | Chwe-22 | Chwe-21 | Ion-20 | Medi-19 |
| Cerdyn i bobl dros 60 oed | 605,274 | 578,843 | 569,833 | 518,180 | 728,231 |
| Cerdyn i bobl anabl | 44,675 | 49,959 | 48,653 | 40,659 | 89,405 |
| **Nifer y cardiau rhatach** | **649,949** | **628,802** | **618,486** | **558,839** | **817,636** |
| % Cerdyn i bobl anabl o’r cyfanswm y cardiau rhatach | 7% | 8% | 8% | 7% | 11% |

Nodwch y canlynol –

* Mae’r rhifau uchod yn ymwneud â nifer y bobl sy’n dal tocyn ar yr adeg honno.
* Mae teithio rhatach wedi haneru bron ar ôl y pandemig felly mae’n debygol bod llai o bobl wedi gwneud cais.
* Nid yw tocynnau ar gyfer teithwyr anabl yn cael eu hadnewyddu bob blwyddyn

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".